Rania Maktabi

Rania Maktabi (født 1963 i Beirut) er en norsk statsviter og Midtøstenekspert. Hun forsker på politiske forhold i Midtøsten og spesielt på arabiske kvinners rettsstilling.

Hun har i sin forskning fokusert blant annet på kvinners statsborgerskap i land som Libanon, Syria, Kuwait, Qatar, Marokko og Egypt. Hun har vært forsker ved Fafo (1993–2000), Senter for islam- og midtøstenstudier ved Universitetet i Oslo og Høgskolen i Østfold.

Hun kom til Norge som 12-åring et år etter at borgerkrigen i Libanon brøt ut i 1975. Hun ble utdannet cand.polit. i statsvitenskap ved Universitetet i Oslo i 1992 med hovedoppgaven The Gulf Crisis (1990–1991) and the Kuwaiti Regime: Legitimacy and Stability in a Rentier State og ph.d. samme sted i 2012 med avhandlingen The politicization of the demos in the Middle East: Citizenship between membership and participation in the state. Hun er medlem av Norsk Kvinnesaksforening.

Bibliografi
Nils Butenschøn og Rania Maktabi (red.) (2018). Brennpunkt Midtøsten: Konflikt og mangfold. Universitetsforlaget.

Referanser

Norske statsvitere
Vitenskapelig ansatte ved Universitetet i Oslo
Medlemmer av Norsk Kvinnesaksforening